Publication: Magyar Közlöny
Issue: MK-2005-171 (Year: 2005, Number: 171)
Era: 2004-2010
Section: összes foglalkoztatott létszáma 10 fõnél kevesebb és megfelel a 2004. évi XXXIV. törvény (KKVtv.) 3. § (3) bekezdésében foglaltaknak és nem minõsül az (1), illetve (2) bekezdése szerint kis- vagy középvállalkozásnak.
Paragraph Index: 376

4. Saját kibocsátású hitelviszonyt megtestesítõ értékpapírok Ebben a forráscsoportban a hitelintézet által kibocsátott kötvények (hitelviszonyt megtestesítõ értékpapírok) és letéti jegyek, valamint az egyéb, külön jogszabályban meghatározott értékpapírok értékét kell feltüntetni. (A betéti okiratban lévõ, nem értékpapírnak számító betéteket a Betétek részben kell kimutatni.) A 41.11–44.22 sorokban a belföldi, a 45.1– 45.22 sorokban a külföldi kibocsátású hitelviszonyt megtestesítõ értékpapírokat kell szerepeltetni. Az olyan hitelviszonyt megtestesítõ értékpapírok állományát, amelyek jogszabály szerint tulajdonosi jogviszonyt megtestesítõ értékpapírokká átalakíthatók, külön (a 41.21–41.22 Átváltoztatható kötvény) sorokban kell feltüntetni. A 43.1–43.22 Egyéb értékpapírok sorokban kell szerepeltetni a külön jogszabály alapján kibocsátott értékpapírok (pl. jelzáloglevél) állományát. Külön sorokban kell jelenteni a belföldön, zárt körben kibocsátott értékpapírokat (44.1–44.22). A külföldön kibocsátott értékpapír (45.1–45.22) soroknak mind a nyílt, mind a zárt körben kibocsátottakat tartalmazniuk kell. Ha az értékpapírt külföldön bocsátják ki, abban az esetben is a külföldön kibocsátott értékpapírok között kell jelenteni, ha az ISIN-kódja magyar, azaz a besorolás független az értékpapír ISIN-kódjától. A belföldön és külföldön kibocsátott értékpapírok szektorális bontását, valamint a külföldön kibocsátott értékpapírok zárt körben kibocsátott részét az 1.C Tájékoztató adatok 1. táblában kell jelenteni.

Source: https://magyarkozlony.hu/hivatalos-lapok/cc55bf5e9cdda2583f6e1132c33d135c72417f90/dokumentumok/c090098feb6daa75ed35cc6dfdace37fc03cc91c/letoltes